Virallinen lehti nro C 279 , 01/10/1999 s. 0501



A4-0195/99 Päätöslauselma komission tiedonannosta neuvostolle ja Euroopan parlamentille EXPO 2000 -maailmannäyttelystä Hannoverissa (KOM(99)0131 - C4-0153/99) Euroopan parlamentti, joka - ottaa huomioon komission tiedonannon (KOM(99)0131 - C4-0153/99), - ottaa huomioon kansainvälisen näyttelytoimikunnan päätöksen järjestää maailmannäyttely Hannoverissa 1. kesäkuuta - 31. lokakuuta 2000 teemana «Ihmiskunta - luonto - teknologia», - ottaa huomioon 26. toukokuuta 1989 antamansa päätöslauselman komission tiedonnosta neuvostolle ja Euroopan parlamentille Euroopan yhteisöjen komission osallistumisesta Sevillan maailmannäyttelyyn vuonna 1992 ((EYVL C 158, 26.6.1989, s. 302.)), - ottaa huomioon 13. joulukuuta 1990 antamansa päätöslauselman Euroopan yhteisöjen komission osallistumisesta Genovan erityismaailmannäyttelyyn vuonna 1992 ((EYVL C 19, 28.1.1991, s. 283.)), - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja budjettivaliokunnan lausunnon (A4-0195/99), A. ottaa huomioon, että vuoden 1998 maailmannäyttelyssä Lissabonissa yli miljoona henkilöä kävi Euroopan unionin näyttelyosastolla ja että unionin tulevalle näyttelyosastolle Hannoverissa odotetaan 2 - 4 miljoonaa kävijää, B. ottaa huomioon, että eurooppalaiset toimielimet ovat vuodesta 1958 osallistuneet kuuteentoista kansainvälisen näyttelytoimikunnan hyväksymään maailmannäyttelyyn ja että Euroopan unionin läsnäolo niissä maailmannäyttelyissä, jotka järjestetään jäsenvaltioissa, antaa kansalaisille konkreettisen kuvan Euroopan rakentamisen todellisuudesta ja Euroopan unionin asemasta kansainvälisissä suhteissa, C. ottaa huomioon erityisesti Euroopan unionin kokemukset edellisistä maailmannäyttelyistä, joihin se osallistui, eli Genova (1992), Sevilla (1992) ja Lissabon (1998), D. katsoo sen olevan tärkeää, että Euroopan unionin keskeisimmät toimielimet ovat tasapuolisesti edustettuina EU:n näyttelyosastolla ja että Euroopan parlamentti saa sille kuuluvan tilan osastolla, E. ottaa huomioon, että Euroopan parlamentin läsnäolo Hannoverin EXPO 2000 -maailmannäyttelyssä mahdollistaa, että unionin näyttelyosastolla kävijät voivat tutustua paremmin yhteisön ainoaan yleisillä vaaleilla valittuun toimielimeen; tämä osallistuminen edistää seminaarien, keskustelujen tai muun toiminnan järjestämisen myötä yhteyksiä nuoriin ja mielipidevaikuttajiin (toimittajat ja poliittiset henkilöt sekä sosioekonomiset ja kulttuuriset vastuuhenkilöt) sekä tekee tunnetuksi parlamentin asemaa unionissa, F. ottaa huomioon, että maailmannäyttely pidetään samaan aikaan, kun Euroopan parlamentin valtuuksia toimielinten välisessä tasapainossa lujittava Amsterdamin sopimus tulee voimaan, ja muistuttaa, että Euroopan kansalaiset ilmaisevat mielipiteensä Euroopan parlamentin vaaleissa 10. - 13. kesäkuuta 1999 määrätäkseen laillisesta edustuksestaan Euroopassa, G. ottaa huomioon, että vuosi 2000, symbolinen vuosisadan ja vuosituhannen vaihtumisen vuosi, tarjoaa Euroopan unionille mahdollisuuden lujittaa ja levittää niitä sivistyksen arvoja, joille se perustuu: demokratia, suvaitsevaisuus, oikeusvaltio ja ihmisoikeuksien kunnioittaminen, H. katsoo, että vuosisadan ja vuosituhannen vaihtumisen olisi tarjottava tilaisuus lujittaa solidaarisuuden periaatetta ja edistää kaikkia maailmannäyttelyn keskeiseen teemaan liittyviä hankkeita («Ihmiskunta - luonto - teknologia»), joiden tavoitteena on konkretisoida näyttelyn perustana olevat ajatukset sen ulkopuolella, I. ottaa huomioon, että Euroopan unioni, joka itsekin on Euroopan rakentamisen uuden vaiheen kynnyksellä (yhtenäisvaluutan käyttöönotto, Agenda 2000:n täytäntöönpano, laajentuminen itään, talouden lisääntyvä maailmanlaajuistuminen teollisuus- ja rahoitusmarkkinat mukaan lukien), osallistuu jo monin tavoin teemaan «Ihmiskunta - luonto - teknologia», joka on yksi sen suurimmista haasteista, J. katsoo, että Hannoverin EXPO 2000 -näyttelyn keskeinen teema perustuu tietoisuuteen siitä, että ihmiskunnan, luonnon ja teknologian välisen vuorovaikutuksen on oltava tasapainoista ja harmonista, sillä ne ovat kestävän kehityksen ja kaikille kansalaisille mahdollisen elämänlaadun ehdoton edellytys, K. katsoo, että teema «Ihmiskunta - luonto - teknologia» on keskeisellä sijalla Euroopan unionin politiikan aloilla, sillä kansalaiset toivovat, että löydettäisiin välttämätön tasapaino ympäristönsuojelun, yhteiskunnan teknologisen kehityksen jatkumisen ja elämänlaadun paranemisen välille; katsoo, että Euroopan unionin on pysyttävä solidaarisena kolmansille maille erityisesti edistämällä AKT-maiden osallistumista tähän tapahtumaan, L. katsoo, että Euroopan parlamentin on näin ollen annettava julkisuuteen kantansa Hannoverin EXPO 2000 -näyttelystä sekä tarvittavista rahoitus- ja henkilöresursseista, kuten se teki Genovan ja Sevillan näyttelyiden kohdalla; 1. Toteaa tyytyväisenä, että ihmiskuntaa symboloivan vuoden 2000 maailmannäyttely järjestetään yhdessä Euroopan unionin jäsenvaltioista ja että tämä haaste annettiin nykyaikaiselle ja teknologisesta kehityksestään tunnetulle Hannoverille; 2. Suhtautuu myönteisesti siihen, että niin suuri määrä jäsenvaltioita ja kolmansia maita on mukana tällaisessa näyttelyssä; 3. Toteaa tyytyväisenä, että Hannoverin EXPO 2000 -näyttelyssä on koottu yhteen Euroopan unionin ja sen jäsenvaltioiden näyttelyosastot yhteisölle varattuun tilaan (Eurooppa-bulevardi), joka symboloi Euroopan unionin näyttelyosaston todellisen näkyvyyden myötä konkretisoituvaa Euroopan yhtenäisyyttä; 4. Katsoo, että on todella osuvaa, että kolmannen vuosituhannen alkaessa Hannoverin EXPO 2000 -näyttely on omistettu aiheelle «Ihmiskunta - luonto - teknologia», kun ajatellaan uusien teknologioiden vaikutuksia ihmiseen ja hänen ympäristöönsä; 5. Katsoo, että alateemojen joukossa olisi oltava myös pohjoisen ja etelän väliseen solidaarisuuteen, sosiaaliseen oikeudenmukaisuuteen ja kulttuurisen monimuotoisuuden kunnioittamiseen liittyvät ongelmat, jotka ovat pääteeman «Ihmiskunta - luonto - teknologia» tärkeitä osatekijöitä; 6. Suhtautuu myönteisesti Euroopan unionin aikeeseen edistää tietoisuutta Euroopan yhtenäisvaluutasta yhteistyössä Hannoverin EXPO 2000 -näyttelyn järjestäjien ja saksalaisen säästöpankkiyhdistyksen kanssa, ottaen huomioon rahaliiton voimaantulon 1. tammikuuta 1999 sekä euroseteleiden ja -kolikoiden liikkeelle laskemisen 1. tammikuuta 2002; 7. Toteaa tyytyväisenä, että euron tiedotuskampanjan yhteydessä toteutetaan pilottihanke, jonka tarkoituksena on tehdä kävijät tietoisiksi uusista teknologioista ja yhtenäisvaluutasta sähköisen euromaksukortin avulla; 8. Panee merkille komission laatimat ehdotukset siitä, kuinka se aikoo kehittää Hannoverin EXPO 2000 -näyttelyn teemaa ja järjestää tiedotustoimintaa yhteistyössä Euroopan parlamentin ja muiden yhteisön toimielinten kanssa; 9. Pyytää komissiota määrittelemään ja toteuttamaan yhteistyössä Euroopan parlamentin ja muiden Hannoverissa edustettuina olevien yhteisön toimielinten kanssa yksityiskohtaisen toimintasuunnitelman; 10. Pyytää, että Euroopan unionin toiminnan ja tilaisuuksien ohjelmoinnissa voitaisiin tehdä yhteistyötä Hannoverin maailmannäyttelyn ja Euroopan kulttuuripääkaupungit vuonna 2000 -hankkeen välillä, jotta kansalaiset saavat lisää tietoa Euroopan rakentamisen todellisuudesta ja Euroopan unionin asemasta maailmassa; 11. Pyytää, että Euroopan unioni tiedottaa laajasti ja kohdennetusti sekä toimintasuunnitelmistaan että viestintä- ja tiedotusstrategiastaan taatakseen mahdollisimman suuren väestön osan osallistumisen; 12. Korostaa, että tätä varten varattu rahoitus on 15 440 000 euroa, ja toteaa, että vähintään tämä rahasumma tarvitaan, sillä muuten näyttelyyn osallistumisen valmistelu asetettuun määräaikaan mennessä, tavoitteiden toteutus ja tämän tapahtuman saama huomio vaarantuisivat vakavasti; budjettivallan käyttäjä päättää vuoden 2000 talousarvioon otettavan täydentävän rahoituksen määrän ottaen huomioon toimielinten välisen yhteistyön odotettavissa olevat myönteiset näkökohdat; 13. Katsoo, että yksityisen sektorin sponsorointia Euroopan unionin EXPO 2000 -näyttelyyn osallistumisen eri osa-alueisiin on kannustettava voimakkaasti; 14. Muistuttaa pääosaston X vastuusta, jonka mukaan sen kuuluu koordinoida toimet siten, että Euroopan unioni tulee yhtenäisesti ja kattavasti edustetuksi, ja suosittelee, että perustetaan mahdollisimman nopeasti sekä komission osastojen välinen erityisryhmä että parlamentin ja komission asiasta vastaavien yksiköiden ja muiden Hannoverissa edustettuina olevien toimielinten välinen työryhmä, jonka olisi aloitettava työnsä välittömästi, jotta varmistetaan tehokkaasti unionin läsnäolo Hannoverin EXPO 2000 -näyttelyssä; 15. Pyytää, että komissio antaa säännöllisesti tietoja Euroopan parlamentille ja erityisesti sen asiasta vastaavalle kulttuuri-, nuoriso- ja koulutusasioita sekä tiedotusvälineitä käsittelevälle valiokunnalle sen tai muiden Hannoverissa edustettuina olevien yhteisön toimielinten kehittämästä toimintaohjelmasta; 16. Katsoo, että Euroopan parlamentin osallistuminen Hannoverin EXPO 2000 -näyttelyyn voi olla tehokasta ainoastaan, jos Hannoverissa komennuksella olevalla Euroopan parlamentin henkilöstöllä on käytössään itsenäinen rahoitus, jotta voidaan varmistaa sellainen infrastruktuuri, jonka avulla kansalaisille voidaan tiedottaa Euroopan parlamentin asemasta ja tehtävästä Euroopan rakentamisessa; 17. Muistuttaa, että tiedotuksen ja viestinnän sekä julkisten tapahtumien alalla komissio panee täytäntöön EU:n rahoitusta EU:n kansalaisten hyväksi; näin ollen PO:n X arvioimien talousarviomäärärahojen olisi katettava myös parlamentin pyynnöt ja osallistuminen maailmannäyttelyyn; 18. Katsoo, että näin ollen olisi suotavaa, että Euroopan parlamentin ympäristönsuojelua ja kansanterveyttä, koulutusta, työpaikkojen luomista ja työttömyyden torjuntaa, kulttuuriin liittyvän luomistyön tukemista ja audiovisuaalisen sektorin edistämistä koskevasta toiminnasta tiedotettaisiin erityisesti esittelemällä kahdenväliseen yhteistyöhön ja nuorisovaihtoon liittyviä hankkeita; 19. Antaa pääsihteeristönsä asiasta vastaavien osastojen tehtäväksi työstää yhteistyössä komission vastaavien osastojen kanssa parlamentin toiminta- ja tapahtumaohjelman Hannoverin EXPO 2000 -näyttelyä varten; 20. Toivoo vilpittömästi, että EXPO 2000 -näyttelyn ja muiden samaan aikaan järjestettävien tapahtumien, kuten olympialaisten, välille luodaan yhteys; 21. Kehottaa puhemiestään välittämään tämän päätöslauselman komissiolle, neuvostolle sekä Hannoverin Expo 2000 -näyttelystä vastaavien näyttelyyn osallistuvien jäsenvaltioiden komission jäsenille.